Անտալ Մոլներ

Անտալ Մոլներ Անտալ (Անտոն) Գրիգորի Մոլնարյան, ), հունգարահայ պատմաբան, բանասեր, հրապարակախոս, քաղաքական գործիչ։

Կենսագրություն 
Սովորել է Կլուժի և Բուդապեշտի համալսարաններում, ստացել իրավագիտության և քաղաքագիտության դոկտորի կոչում։ 1871 թ.-ին Գեռլայից ընտրվել, ապա 3 անգամ վերընտրվել է Հունգարիայի պառլամենտի անդամ, եղել պառլամենտի քարտուղար։ Իրավագիտություն է դասավանդել Բուդապեշտի համալսարանում։ Տարբեր տարիներ խմբագրել է «Հունգարական թերթեր» քաղաքական լրագիրը, «Հունգարիան և տիեզերքը» հունգարական պարբերականը։ Գրել է Հունգարիայի և համաշխարհային պատմության վերաբերյալ աշխատություններ, Գեռլային նվիրված «Հայաքաղաքի տեղագրությունը» (1871) մենագրությունը։ Եղել է Գեռլայի «Արմենիա» ամսագրի հիմնական աշխատակիցներից, այնտեղ հրատարակել հայագիտական հոդվածներ, որոնցից առավել կարևոր են «Հայերը Բուղայի ազատագրման ժամանակ» (1877, № 1), «Մովսես Խորենացի, հայ պատմահոր կյանքն ու գործը» (1896, № 9-12), «Հայաստանի պատմությունը և գրականությունը» (1898, № 3-8), «Հայերը Թուրքիայում» (1891, № 9-12) և այլն։ Ունի թարգմանություններ (ֆրանսերենից)։

Թաղված է Գեռլայի հայկական գերեզմանատանը։

Ծանոթագրություններ 

Հունգարահայ քաղաքական գործիչներ
Հունգարահայ պատմաբաններ
Հունգարահայ իրավաբաններ
Բուդապեշտի համալսարանի շրջանավարտներ
Հունգարահայ գրողներ
Հայ լրագրողներ
Հայ հրապարակախոսներ
Հայ խմբագիրներ
Հայ թարգմանիչներ
Գրական կեղծանուններով հայտնի հեղինակներ
Քաղաքական գիտությունների դոկտորներ